cyanic-selkie/wikianc huggingface dataset:
มาซาย
มาไซ (Maasai) เป็นชาติพันธุ์กึ่งเร่ร่อนมีประชากรประมาณ 800,000 คน อาศัยอยู่ใน ประเทศเคนยา และ ประเทศแทนซาเนีย ชนเผ่ามาซายเลี้ยงฝูงสัตว์ตามทุ่งหญ้ารอบตีนเขาคิลิมันจาโรมาช้านาน ประมาณ 300 ปี เชื่อว่าชนเผ่ามาซายอพยพจากแถบลุ่มแม่น้ำไนล์ตอนเหนือลงมาทางใต้ตามหุบเขาทรุด เกรตริฟต์แวลลีย์ อาหารหลักของชนเผ่ามาซายคือ นมวัว และ นมคน คนเผ่านี้ฆ่าสัตว์กินในโอกาสที่มีงานฉลอง พิธีฉลองส่วนใหญ่จัดขึ้นเมื่อผู้ชายรุ่นหนึ่งได้เลื่อนฐานะในสังคม ในช่วงเวลาอื่นถือว่าวัวควายมีค่าเกินกว่าจะกินเป็นอาหาร วัวยังใช้เป็นสินสอดแก่ฝ่ายหญิงตามประเพณีอีกด้วย ชนเผ่ามาซายไม่มีบ้านถาวรแต่จะอยู่ในกระท่อมโครงไม้พอกด้วยโคลนและขึ้วัว ล้อมรั้วด้วยไม้พุ่มมีหนาม ทุกสามสี่ปีเมื่อทุ่งหญ้าโกร๋นเกรียนและรั้วหมดสภาพแล้ว ทั้งเผ่าก็จะออกเร่ร่อนต่อไป
อีเอฟแอลแชมเปียนชิป ฤดูกาล 2023–24
อีเอฟแอลแชมเปียนชิป ฤดูกาล 2023–24 (เรียกว่า สกายเบตแชมเปียนชิป ด้วยเหตุผลด้านการสนับสนุน) เป็นฤดูกาลที่ 20 ของฟุตบอลลีกแชมเปียนชิป ภายใต้ชื่อปัจจุบันและฤดูกาลที่ 32 ภายใต้รูปแบบโครงสร้างลีกในปัจจุบัน
24 ทีมแข่งขันในลีก – 18 ทีมมาจากฤดูกาลที่แล้ว 3 ทีมตกชั้นจากพรีเมียร์ลีก และ 3 ทีมเลื่อนชั้นจากอีเอฟแอลลีกวัน ณ วันจันทร์ที่ 15 พฤษภาคม ค.ศ. 2023 17 จาก 18 ทีมมีแต้มเพียงพอในฤดูกาล 2022–23 เพื่อรับประกันว่าพวกเขาจะไม่ตกชั้นแต่ทำผลงานได้ไม่ดีพอที่จะเข้าถึงรอบเพลย์ออฟเลื่อนชั้น นอกจากนี้ ยังมีเซาแทมป์ตัน ลีดส์ยูไนเต็ด และเลสเตอร์ซิตี ที่ตกชั้นจากพรีเมียร์ลีก และพลิมัทอาร์ไกล์ อิปสวิชทาวน์ และเชฟฟีลด์เวนส์เดย์ที่เลื่อนชั้นจากลีกวันเมื่อพวกเขาทำประตูได้ในนาทีสุดท้ายในการเจอกับบาร์นสลีย์ในรอบชิงชนะเลิศเพลย์ออฟ
การเปลี่ยนแปลงทีม
ทีมต่อไปนี้ได้เปลี่ยนดิวิชันตั้งแต่ฤดูกาล 2022–23:
ติมอร์เชื้อสายจีน
ชาวติมอร์เชื้อสายจีน เป็นชนกลุ่มน้อยที่มีความสำคัญมากกลุ่มหนึ่งในประเทศติมอร์-เลสเตทางด้านเศรษฐกิจ รวมถึงความสัมพันธ์ระหว่างติมอร์กับจีนที่มีมาอย่างยาวนาน
สมัยประวัติศาสตร์
เกาะติมอร์ เป็นที่รู้จักของนักเดินเรือชาวจีนมาแต่สมัยโบราณโดยเดินเรือมาติดต่อรับซื้อไม้หอมและน้ำผึ้งจากติมอร์ ต่อมาภายหลังเมื่อโปรตุเกสได้เกาะติมอร์เป็นอาณานิคม ได้นำช่างชาวจีนจากมาเก๊ามาตั้งถิ่นฐานในอาณานิคมติมอร์โปรตุเกส ซึ่งส่วนใหญ่เป็นชาวจีนแคะ และเป็นผู้ชายเสียส่วนมาก ชายชาวจีนที่อพยพมาจึงได้แต่งงานกับสตรีพื้นเมือง จนคนรุ่นลูกหลานมีผิวคล้ำแทบไม่เหมือนบรรพบุรุษจีนของตน นอกจากนั้นรัฐบาลจีนก่อนการเปลี่ยนระบอบการปกครองเคยส่งผู้แทนการทูตมาเปิดสถานกงสุลที่ติมอร์โปรตุเกสด้วยเช่นกัน
ปัจจุบัน
ในช่วงที่โปรตุเกสถอนตัวออกจากติมอร์ตะวันออกและประเทศอินโดนีเซียผนวกดินแดนติมอร์ตะวันออกเป็นจังหวัดหนึ่งของอินโดนีเซียนั้น มีหลักฐานว่ามีชาวติมอร์เชื้อสายจีนอยู่ในประเทศประมาณ 15,000 คน โดยครอบครัวชาวติมอร์ตะวันออกเชื้อสายจีนจำนวนมากเดินทางหลบหนีออกนอกประเทศไปตั้งถิ่นฐานอยู่ในประเทศออสเตรเลีย และชาวติมอร์เหล่านี้พากันอพยพกลับมาอีกครั้งหนึ่งภายหลังจากที่สหประชาชาติเข้ามาปกครองติมอร์ตะวันออกและมอบเอกราชคืนให้แก่ประชาชนติมอร์ฯ เมื่อวันที่ 20 พฤษภาคม ค.ศ. 2002 ปัจจุบันตัวเลขประมาณการคาดว่ามีชาวติมอร์เชื้อสายจีนอาศัยอยู่ในประเทศประมาณ 20,000 คนหรือร้อยละ 2 ของประชากรทั้งประเทศ
การดำรงชีวิต
ชาวติมอร์เชื้อสายจีนที่อาศัยอยู่ในอาณานิคมติมอร์โปรตุเกสประกอบอาชีพค้าขายมาแต่เดิม แม้ว่าภายหลังจะมีชาวติมอร์เชื้อสายจีนส่วนหนึ่งอพยพออกไปอาศัยอยู่ในประเทศออสเตรเลียในระหว่างช่วงที่อินโดนีเซียปกครองติมอร์ฯ ก็ตาม แต่ก็มีชาวติมอร์เชื้อสายจีนจำนวนไม่น้อยที่ยังอาศัยอยู่ในติมอร์ฯ โดยประกอบอาชีพค้าขายสืบมา เมื่อประเทศเป็นเอกราช ชาวติมอร์เชื้อสายจีนรุ่นใหม่ที่เดินกลับมาบ้านเกิดเมืองนอนนอกจากประกอบอาชีพค้าขายแล้ว ยังมีส่วนหนึ่งเข้ารับราชการและเข้าสู่วงการเมือง ปัจจุบันธุรกิจร้านค้าในกรุงดิลีร้อยละ 90 ชาวติมอร์เชื้อสายจีนเป็นเจ้าของ
ศาสนา
ชาวติมอร์เชื้อสายจีน ส่วนใหญ่นับถือศาสนาคริสต์นิกายโรมันคาทอลิกเช่นเดียวกับชนกลุ่มใหญ่ในประเทศ มีส่วนน้อยที่นับถือศาสนาแบบชาวจีน อย่างลัทธิขงจื๊อ ลัทธิเต๋า และศาสนาพุทธ
เทศบาลตำบลศาลาแดง (จังหวัดฉะเชิงเทรา)
เทศบาลตำบลศาลาแดง เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของหมู่ที่ 1, 3–4 และบางส่วนของหมู่ 2, 5 ตำบลศาลาแดง ในอำเภอบางน้ำเปรี้ยว จังหวัดฉะเชิงเทรา เดิมมีฐานะเป็นสุขาภิบาลศาลาแดงที่จัดตั้งขึ้นใน พ.ศ. 2537 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 1,455 คน
บริษัทมิสซิสซิปปี
บริษัทมิสซิสซิปปี (Mississippi Company) บริษัทมิสซิสซิปปีเป็นบริษัทที่ตั้งโดยใบอนุญาตที่ก่อตั้งขึ้นเป็นครั้งแรกในปี ค.ศ. 1684 ตามคำร้องขอของ René-Robert Cavelier, Sieur de La Salle ผู้มีโอกาสได้เดินทางไปยังบริเวณมิสซิสซิปปีในปี ค.ศ. 1683 และกลับมาฝรั่งเศสเพื่อประสงค์ที่จะก่อตั้งบริษัท แต่มาล้มละลายลง ต่อมาในปี ค.ศ. 1717 นักธุรกิจชาวสกอตจอห์น ลอว์ก็ซื้อบริษัทและขยายตัวขึ้นเป็นบริษัทตะวันออกในปี ค.ศ. 1719 เดิมชื่อบริษัทมีชื่อเป็นภาษาฝรั่งเศสว่า “Compagnie d'Occident” และในปี ค.ศ. 1719 ก็เปลี่ยนเป็น “Compagnie des Indes” (หรือ Compagnie Perpétuelle des Indes) โดยมีจุดประสงค์ในการค้าขายกับอาณานิคมของฝรั่งเศสในทวีปอเมริกาเหนือที่ส่วนใหญ่อยู่ในบริเวณมิสซิสซิปปี บริษัทที่ซื้อโดยการอนุมัติของรัฐบาลฝรั่งเศสมีอำนาจสิทธิขาดในการค้าขายในเวสต์อินดีสและทวีปอเมริกาเหนือเป็นเวลายี่สิบห้าปี
เทศบาลตำบลศาลาแดง (จังหวัดฉะเชิงเทรา)
พื้นที่เทศบาลตำบลอยู่บริเวณทิศตะวันตกของอำเภอบางน้ำเปรี้ยว พื้นที่เทศบาลอยู่ห่างจากที่ว่าการอำเภอบางน้ำเปรี้ยว 10.8 กิโลเมตร อยู่ห่างจากศาลากลางจังหวัดฉะเชิงเทราประมาณ 28.1 กิโลเมตร อยู่ห่างจากกรุงเทพมหานครประมาณ 62.1 กิโลเมตรตามทางรถยนต์ มีพื้นที่รับผิดชอบทั้งหมด 4.72 ตารางกิโลเมตรหรือคิดเป็น 2,950.0 ไร่
บริษัทมิสซิสซิปปี
เมื่อได้บริษัทมาแล้วจอห์น ลอว์ก็ทำการขยายค่าของบริษัทอย่างเกินเลยความจริง ซึ่งเป็นผลทำให้มีการเก็งการถีบตัวของราคาหุ้นของบริษัทกันอย่างขนานใหญ่ในปี ค.ศ. 1719 จนราคาหุ้นขึ้นจาก 500 ลิฟรส์เป็น 15,000 ลิฟรส์ แต่ในฤดูร้อนปีต่อมาตลาดก็เกิดความไม่มั่นใจในความมั่นคงของบริษัทซึ่งเป็นผลให้ราคาหุ้นตกลงมาเท่าเดิม ในปี ค.ศ. 1720 จอห์น ลอว์ก็ถูกปลดจากตำแหน่งและหนีไปฝรั่งเศส
อ้างอิง
^ a b c d "The French Period" (of New Orleans area), 2009, webpage: iadb-fr-period. ^ Condie, Richard (1978). "John Law and the Mississippi Bubble". NFB.ca. National Film Board of Canada. http://www.nfb.ca/film/john_law_and_the_mississippi_bubble/. Retrieved on 2009-02-19.
อุทยานวิทยาศาสตร์ประเทศไทย
อุทยานวิทยาศาสตร์ประเทศไทย เป็นที่ตั้งของบริษัทและศูนย์วิจัยด้านวิทยาศาสตร์และเทคโนโลยีจำนวนมาก รวมถึงสำนักงานพัฒนาวิทยาศาสตร์และเทคโนโลยีแห่งชาติและศูนย์วิจัยแห่งชาติในสังกัดอื่น ๆ ตั้งอยู่ที่ตำบลคลองหนึ่ง อำเภอคลองหลวง จังหวัดปทุมธานี ทางเหนือของกรุงเทพมหานคร ติดกับมหาวิทยาลัยธรรมศาสตร์ ศูนย์รังสิต และสถาบันเทคโนโลยีแห่งเอเชีย ปัจจุบัน ผู้ช่วยศาสตราจารย์ ดร.วีรชัย อาจหาญ เป็นผู้อำนวยการ
ประวัติ
ภายในอุทยานวิทยาศาสตร์ประเทศไทย ผู้เช่าพื้นที่จะได้รับสิทธิและประโยชน์จากคณะกรรมการส่งเสริมการลงทุนและกรมสรรพากร นอกจากนี้ ยังสามารถเข้าถึงสิ่งอำนวยความสะดวกต่างๆ ที่อุทยานวิทยาศาสตร์ประเทศไทยจัดเตรียมไว้ให้ เช่น ศูนย์ประชุมที่มีพื้นที่แสดงนิทรรศการขนาด 2,000 ตารางเมตร และห้องประชุมขนาดใหญ่ จุ 350 ที่นั่ง ห้องประชุมที่พร้อมสำหรับการจัดประชุมทางไกล ฐานข้อมูลงานวิจัย รวมถึงระบบโทรคมนาคมความเร็วสูง กิจการที่เริ่มก่อตั้งและกิจการขนาดเล็ก สามารถเช่าใช้พื้นที่เพื่อการทำวิจัยและพัฒนาภายในหน่วยบ่มเพาะเทคโนโลยี ด้วยอัตราพิเศษ กิจการขนาดใหญ่สามารถเลือกระหว่างพื้นที่ในอาคารหรือที่ดินเปล่า เพื่อสร้างอาคารสำหรับการวิจัยและพัฒนาของตนเอง พร้อมด้วยการให้บริการทางเทคนิค การเงิน บุคลากร ธุรกิจ
นอกจากเป็นที่ตั้งของ สวทช. และศูนย์วิจัยแห่งชาติทั้ง 4 ศูนย์ ยังมีบริษัทเอกชนทั้งไทยและต่างชาติ เช่าพื้นที่เพื่อที่วิจัยกว่า 60 ราย ทำให้ต้องมีการขยายพื้นที่ใช้สอยของอุทยานวิทยาศาสตร์ประเทศไทย จาก 140,000 ตารางเมตร ในระยะที่ 1 เพิ่มขึ้น อีก 126,000 ตารางเมตร ในระยะที่ 2 และพร้อมเปิดให้บริการในปี 2556
เส้นขนานที่ 51 องศาเหนือ
เส้นขนานที่ 51 องศาเหนือ คือวงกลมละติจูดที่ 51 องศา ด้านเหนือของระนาบศูนย์สูตรโลก เส้นนี้ลากผ่านทวีปยุโรป ทวีปเอเชีย มหาสมุทรแปซิฟิก ทวีปอเมริกาเหนือ และมหาสมุทรแอตแลนติก
รอบโลก
เริ่มต้นที่เส้นเมริเดียนแรก และมุ่งหน้าไปทางตะวันออก โดยเส้นขนานที่ 51° เหนือลากผ่านพื้นที่ดังนี้:
พ.ศ. 1038
พุทธศักราช 1038 ใกล้เคียงกับ
คณะผู้แทนทางทูตของประเทศมาเลเซีย
สถานทูต สถานกงสุล ฯลฯ มาเลเซียในต่างแดน
ดาวิกา โฮร์เน่
ดาวิกา โฮร์เน่ (เกิด 16 พฤษภาคม พ.ศ. 2535) ชื่อเล่น ใหม่ เป็นนักแสดงและนางแบบลูกครึ่งไทย–เบลเยี่ยม เข้าสู่วงการบันเทิงขณะอายุ 13-14 ปี โดยถ่ายแบบโฆษณาภาพนิ่งรถจักรยานยนต์ยี่ห้อหนึ่งของญี่ปุ่น จากนั้นได้ถ่ายแบบ เดินแบบและโฆษณามาเรื่อย จนอายุ 17 ปี ได้เซ็นสัญญากับ สถานีโทรทัศน์สีกองทัพบกช่อง 7 มีผลงานเป็นนางเอกละครเรื่องแรกและเรื่องที่2 ออกอากาศไล่เลี่ยกัน คือเรื่อง เงากามเทพ กับ เหนือมนุษย์ และได้เสียงตอบรับที่ดี
ผลงานแสดงภาพยนตร์ที่ได้ออกฉายเรื่องแรก ปี 2556 เรื่องพี่มาก..พระโขนง ซึ่งรับบทเป็นนางนาค นับว่าประสบความสำเร็จทางด้านรายได้เป็นภาพยนตร์ทำรายได้สูงสุดตลอดกาลของประเทศไทย หลังจากนั้นก็มีภาพยนตร์ออกฉายปีละเรื่อง มีผลงานแสดงภาพยนตร์ต่อมาคือ แผลเก่า  ฟรีแลนซ์..ห้ามป่วย ห้ามพัก ห้ามรักหมอ  , 20 ใหม่ ยูเทิร์นวัย หัวใจรีเทิร์น    ถือได้ว่าประสบความสำเร็จทางด้านรางวัลและนักวิจารณ์ ในช่วงเดือนธันวาคม พ.ศ. 2558 หมดสัญญากับต้นสังกัด ปัจจุบันเป็นนักแสดงอิสระ
ครอบครัว
ดาวิกาเกิดเมื่อวันที่ 16 พฤษภาคม พ.ศ. 2535 บิดาเป็นชาวเบลเยียม มารดาเป็นชาวไทยและเป็นผู้รับเหมาก่อสร้าง
ดาวิกา เดิมชื่อ "ดาวิก้า" มาจากชื่อนางเอกภาพยนตร์รัสเซียที่บิดาชื่นชอบชื่อนี้ ส่วนชื่อเล่น "ใหม่" มาจากชื่อของใหม่ เจริญปุระ นักร้องที่มารดาชื่นชอบ
ดาวิกาเกิดและเติบโตที่ประเทศไทย อายุ 10 ปี บิดามารดาแยกทางกัน  หลังจากนั้นดาวิกาก็เติบโตภายใต้การดูแลของมารดาและน้องสาวมารดา  ต่อมาบิดาได้สมรสใหม่  เมื่อบิดาเกษียณงานแล้ว ดาวิกาก็รับบิดามาอยู่ประเทศไทยเพื่อดูแล และซื้อบ้านให้บิดากับครอบครัวใหม่อยู่อาศัย
ดาวิกามีพี่สาวชาวเบลเยี่ยมต่างมารดาสองคน ชื่อ เอเลนา และดาวิเนีย ทั้งสองสมรสแล้ว ดาวิกามีหลานหลายคน หนึ่งในนั้นชื่อ Josephine Charlotte Lecluyse เป็นบุตรสาวของดาวิเนีย และเป็นนางแบบ
การศึกษา
ดาวิกาศึกษาระดับอนุบาลศึกษาถึงมัธยมศึกษาตอนต้นที่โรงเรียนพระหฤทัยดอนเมือง และมัธยมศึกษาตอนปลายที่โรงเรียนนานาชาติเกวลี จบการศึกษาปริญญาตรี ณ คณะนิเทศศาสตร์ มหาวิทยาลัยรังสิต (หลักสูตรนานาชาติ) และ จบปริญญาโท ณ คณะนิเทศศาสตร์ มหาวิทยาลัยรังสิต
วัยเด็ก - ปี 2554
ดาวิกามีหัวการค้า ตั้งแต่ในวัยเด็ก ดาวิกาใฝ่ฝันอยากเป็นคนขายน้ำเต้าหู้ และเคยมองหาช่องทางการค้า โดยให้มารดาพาไปซื้อปืนฉีดน้ำมาขายหน้าบ้านในช่วงเทศกาลสงกรานต์ กระทั่งได้พบช่องทางใหม่ที่ค่าตอบแทนสูงจากเพื่อนที่เคยรับงานถ่ายแบบและโฆษณา จึงอยากทำบ้าง ตอนแรกมารดาไม่อนุญาต แต่สุดท้ายมารดาเห็นถึงความตั้งใจจึงยอม
แรกเริ่มดาวิกาอยากเข้าวงการบันเทิงตามเพื่อน คนรู้จักจึงแนะนำนายหน้านางแบบให้ และเริ่มทดสอบงาน เมื่ออายุ 13-14 ปี เริ่มได้งานชิ้นแรก ได้ถ่ายแบบโฆษณาภาพนิ่งรถจักรยานยนต์ยี่ห้อหนึ่งของญี่ปุ่น ต่อมาก็ได้ถ่ายแบบ เดินแบบและโฆษณามาเรื่อย จนอายุ 17 ปี ได้ถ่ายแบบนิตยสารเล่มหนึ่ง แล้วได้ร่วมงานกับปวรา ศิริสาร ซึ่งแนะนำให้รู้จักกับศุภชัย ศรีวิจิตร และ วิกรม โพธิ์ตระกูล ต่อมาได้รับโอกาสจากบอร์ดคณะกรรมการบริหารช่อง 7 และมีคุณพลากร สมสุวรรณ ให้เล่นละครเลย และได้เป็นนักแสดงในสังกัด สถานีโทรทัศน์สีกองทัพบกช่อง 7 ใน พ.ศ. 2552
พ.ศ. 2553 ก็มีผลงานละครโทรทัศน์เป็นนางเอกเรื่องแรก กับบทบาทของเด็กสาววัยรุ่นกำพร้าสู้ชีวิต ที่ต้องปลอมเป็นผู้ชายเพื่อความอยู่รอด เรื่อง เงากามเทพ แสดงคู่กับศุกลวัฒน์ คณารศ ออกอากาศสักพัก เหนือมนุษย์ ละครแฟนตาซี ได้รับบทเป็นนักศึกษาฐานะยากจน ผู้มีพลังวิเศษ และสืบหาพ่อแม่ที่แเท้จริง ก็ออกอากาศ แสดงคู่กับ ชนะพล สัตยา ช่วงเวลานั้นดาวิกามีละครหลังข่าวฉายพร้อมกันถึง 2 เรื่อง ติดกัน 5 วันรวด และได้เสียงตอบรับที่ดี
ผลงานละครต่อมา ได้รับบทหญิงสาวผู้เติบโตในซ่องโจร มีความแค้นทีต้องชำระเมื่อพบว่าตนคือลูกเจ้าพระยาที่ถูกฆาตกรรม ละครรีเมคที่ยอดนิยมในอดีตดอกแก้ว ที่แสดงคู่กับ ธาวิน เยาวพลกุล ด้วยเนื้อเรื่องพีเรียด-ดราม่า สุดเข้มข้น จึงทำให้ได้รับเสียงตอบรับที่ดี เรตติ้งสูงขึ้นเรื่อย ๆ จนถึงขั้นเพิ่มตอน และจบด้วยเรตติ้งตอนจบที่สูงมากถึง 19 เพียงละครเรื่องที่ 3 ดาวิกาก็ได้รับรางวัลจากการแสดง สาขาดาวรุ่งเมขลาครั้งที่ 24 ในช่วงอายุ 19 ปี พ.ศ. 2554
ปี 2555 - ปี 2558
ในปีเดียวกันนั้น ดาวิกาได้พลิกบทบาทเป็นสาวมัณฑนากร สุดมั่นใจ ผู้เป็นแสงทองส่องใจให้แก่พระเอกที่มีความแค้นเต็มอก ในละครรีเมคโรแมนติก-ดราม่า เรื่อง ตะวันทอแสง คู่กับ ปกรณ์ ลัม ทำให้เป็นที่กล่าวถึงอย่างมาก ทั้งในด้านเรตติ้งตอนจบที่สูงมากถึง 18.8 ในด้านรางวัลที่ได้รับคือ นักแสดงหญิงที่ถูกกล่าวถึงมากที่สุด จากMThai Top Talk-About 2013 และในด้านกระแสตอบรับจากประเทศเพื่อนบ้าน ทั้งที่ละครจบไปนานแล้วแต่กระแสยังมีอยู่ จึงทำให้คู่พระ-นาง ได้ถูกเชิญไปร่วมงานเปิดสถานีโทรทัศน์ ETV ที่ประเทศกัมพูชา
กับวัยเพียง 20 ปี ได้แสดงเป็น แม่นากพระโขนง ภาพยนตร์อิงตำนาน เรื่อง พี่มาก..พระโขนง คู่กับ มาริโอ้ เมาเร่อ ออกฉายใน พ.ศ. 2556 ภาพยนตร์เรื่องนี้ถือได้ว่าประสบความสำเร็จ กวาดรายได้รวมทั่วประเทศสูงสุดกว่า 1000 ล้านบาท ทำเงินสูงสุดในประเทศไทย และโด่งดังทั่วเอเชีย คำว่า นางเอกพันล้าน สื่อมักจะพวงท้ายชื่อของเธอเสมอตั้งแต่นั้นเป็นต้นมา
จากนั้น ดาวิกาก็รับงานละครรวมถึงภาพยนตร์ต่อมาอีกหลายเรื่อง เช่น ละครสยองขวัญเรื่อง นางชฎา ซึ่งเป็นละครเรื่องสุดท้ายก่อนหมดสัญญากับ สถานีโทรทัศน์สีกองทัพบกช่อง 7 ที่ได้กระแสตอบรับที่ดี เป็นละครเรตติ้งสูงสุดถึง 8 สัปดาห์ติดขณะออกอากาศ  และได้เรตติ้งละครหลังข่าวภาคค่ำ เฉลี่ยสูงที่สุดประจำพ.ศ. 2558    หลังจากนั้นในช่วงเดือน ธันวาคม พ.ศ. 2558 ดาวิกาก็ตัดสินใจไม่เซ็นสัญญากับสังกัดใด เลือกที่จะเป็นนักแสดงอิสระแทน
ปี 2559 - ปัจจุบัน
ต่อมา พ.ศ. 2559 มีผลงานที่ได้ทำร่วมกับผู้จัดหลากหลายค่าย โดยละครเรื่องแรกก็ได้ร่วมงานกับทางสถานีวิทยุโทรทัศน์ไทยทีวีสีช่อง 3 รับบทเป็นเจ้าหญิงที่ปลอมตัวมาแก้แค้น พ่อแท้ ๆ ที่คิดจะฆ่าเธอในวัยเด็ก เรื่อง เพลิงนรี ต่อมาเธอได้รับเชิญบท ทหารสายลับ กองทัพเรือไทย ให้แก่ละคร เจ้าเวหา ตอน ฝั่งน้ำจรดฝั่งฟ้า ทางช่อง ทรูโฟร์ยู
ต่อมาได้พลิกบทบาทครั้งสำคัญในเรื่องรีเมคชายไม่จริงหญิงแท้ กับบทบาท สาวนักขายตรงตกอับเป็นหนี้ก้อนโต ที่ต้องจับพลัดจับพลูปลอมตัวเป็นกระเทย เพราะสถานการณ์บังคับ แสดงคู่กับ ฉันทวิชช์ ธนะเสวี พระเอกมากความสามารถ และเป็นหนึ่งในทีมเขียนบท พี่มาก..พระโขนง ภาพยนตร์ที่สร้างชื่อเสียงทั่วเอเชียให้แก่เธอ กำหนดออกอากาศทาง ช่องวัน
ภาพลักษณ์
นายอิทธิพันธ์ เจ้าของผลิตภัณฑ์ กล่าวว่า "ใหม่ ดาวิกา" เป็นตัวแทนของคนรุ่นใหม่ที่มีความโดดเด่น ทันสมัย ไม่ว่าจะเป็นด้านความสามารถและการดูแลตัวเอง การดูแลสุขภาพ ซึ่ง มีคาแรคเตอร์ที่ชัดเจนเหมาะสมกับผลิตภัณฑ์ และเป็นนางเอกที่กำลังได้รับความนิยม เป็นต้น
ประเทศไทย
ในช่วงเข้าวงการในช่วงแรกๆของดาวิกา มักถูกมองจากสื่อว่าเป็น นางเอกเจ้าน้ำตา  เพราะร้องไห้ถี่มากในละคร และมีละครดราม่าและได้รับเรตติ้งที่สูง ติดต่อกันหลายเรื่อง ถึงขนาดมีช่วงที่ต้องเข้าโรงพยาบาล เพราะตาแห้งบ่อย และเป็นหนอง หลังจากภาพยนตร์พี่มาก..พระโขนงที่ประสบความสำเร็จเป็นอันมาก ในปี 2556 ภาพลักษณที่สื่อมองเปลี่ยนไป คือ นางเอกพันล้าน ดาวิกาถูกจับตามองจากสื่อมากขึ้น ขยับตัวไปทางไหน มักจะเป็นข่าวอยู่เสมอ จนได้อีกหนึ่งฉายาไปครองคือ เจ้าแม่ร้อยดราม่าฆ่าไม่ตาย
ต่างประเทศ
ปี 2016 ดาวิกา ถูกจัดอันดับเป็นอันดับ 13 ใน 55 ที่มีใบหน้าที่เป็นเอกลักษณ์เหมาะสมกับวงการแฟชั่นฝ่ายหญิงของฝั่งเอเชีย ของ I-MAGAZINE INC ร่วมมือกับ ADOBE BEHANCE'S ARTISTS โดยอาศัยความร่วมมือจาก 40 ประเทศ, 380 ช่างภาพมืออาชีพ, DESIGNERS, MAKEUP ARTISTS, STYLISTS, EDITORS AND ทีมงาน I-MAGAZINE IN-HOUSE จากประเทศ อังกฤษ จีน ฮ่องกง เกาหลีใต้ แบ่งการคัดเลือกเป็น 6 หมวด  จากรูป-วิดีโอจำนวน 35,000 ชิ้น  ใช้เวลา 3 เดือนสำหรับในการจัดการหารายชื่อสุดท้ายของแต่ละหมวด
กิจกรรมเพื่อสังคม
วันที่ 24 พฤษภาคม 2560 UNICEF Thailand ประกาศแต่งตั้ง Friends of UNICEF ให้ ดาวิกามีบทบาทหน้าที่เป็นกระบอกเสียงให้แก่เด็กๆ เรียกร้องให้สังคมไทยหันมาร่วมกันแก้ปัญหาความเหลื่อมล้ำเพื่อให้เด็กทุกคนมีโอกาสเท่าเทียมกัน
ดาวิกา กล่าวว่า "ใหม่ลงพื้นที่ที่แม่ฮ่องสอนกับยูนิเซฟ ทำให้รู้สึกว่าในโลกเรายังมีชีวิตอีกหลายชีวิตที่ต้องการโอกาสที่เท่าเทียมกัน และยังมีเด็กอีกมากที่มีชีวิตอยู่กับความยากลำบาก เช่น เด็กอพยพ ซึ่งควรจะได้รับโอกาสที่เท่าเทียมกับเด็กคนอื่นๆ ดังนั้น เราควรส่งเสริมให้น้องๆ เหล่านี้ไปให้ไกลที่สุดเท่าที่จะไปได้ ใหม่จะมุ่งมั่นทำงานกับยูนิเซฟผลักดันเรื่องความเท่าเทียมให้กับเด็กทุกคนในประเทศไทยให้มากที่สุดเท่าที่จะทำได้ค่ะ"
สนามกีฬาโอลิมปิกเกรอนอบล์
สนามกีฬาโอลิมปิกเกรอนอบล์ (stade olympique de Grenoble) เป็นสนามกีฬาชั่วคราว ตั้งอยู่ที่เมืองเกรอนอบล์ ประเทศฝรั่งเศส
ในปี ค.ศ. 1968 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1968 ที่ฝรั่งเศสเป็นเจ้าภาพ และถูกรื้อถอนทันทีหลังสิ้นสุดการแข่งขัน
โรคเท้าช้าง
โรคเท้าช้าง (Elephantiasis) เป็นโรคที่มีลักษณะผิวหนังและเนื้อเยื่อข้างใต้หนาตัวขึ้น โดยเฉพาะบริเวณขาและอวัยวะเพศ ในบางครั้งอาจมีการบวมของอัณฑะ โดยมียุงเป็นพาหะนำโรค
สาเหตุ
สาเหตุของโรคเท้าช้างมักมาจากหนอนพยาธิ เช่น Wuchereria bancrofti, Brugia malayi, และ B. timori ซึ่งมียุงเป็นพาหะ มักเกิดมากในเขตร้อนเช่นเอเชียตะวันออกเฉียงใต้และแอฟริกา โดยจะเกิดการอุดกั้นหลอดน้ำเหลือง น้ำเหลืองเกิดการคั่งและทำให้ลำตัวส่วนล่าง รวมทั้งขาและอวัยวะเพศบวม ในปัจจุบันสาเหตุของการอุดกั้นยังไม่เป็นที่แน่ชัดว่าเกิดจากตัวพยาธิเองหรือเกิดจากการตอบสนองของระบบภูมิคุ้มกันต่อพยาธิ โรคเท้าช้างจากสาเหตุนี้มักเรียกอีกชื่อหนึ่งว่า ฟิลาริเอสิสของระบบน้ำเหลือง (lymphatic filariasis) เพราะมีสาเหตุมาจากหนอนพยาธิขนาดเล็ก โดยจะมีเฉพาะหนอนพยาธิตัวเต็มวัยเท่านั้นที่อาศัยในระบบน้ำเหลืองของมนุษย์
นอกจากนี้ โรคเท้าช้างอาจไม่ได้มีสาเหตุมาจากพยาธิ เรียกว่าโรค Nonfilarial elephantiasis หรือ Podoconiosis ซึ่งมีรายงานการพบที่ประเทศยูกันดา แทนซาเนีย เคนยา รวันดา บุรุนดี ซูดาน และเอธิโอเปีย โดยประเทศที่พบโรคนี้มากที่สุดคือประเทศเอธิโอเปีย ซึ่งมีประชากรถึงร้อยละ 6 เป็นโรคนี้ในบริเวณที่มีการระบาด โรคนี้เชื่อว่าเกิดจากการสัมผัสดินที่ก่อให้เกิดความระคายเคืองเป็นเวลานาน โดยเฉพาะอย่างยิ่งดินเหนียวสีแดง (red clay) ซึ่งอุดมไปด้วยโลหะอัลคาไลน์เช่นโซเดียมและโพแทสเซียม และมาจากหินภูเขาไฟ
โสภณ เพชรสว่าง
โสภณ เพชรสว่าง อดีตรองประธานสภาผู้แทนราษฎร คนที่ 1 อดีตเลขาธิการพรรคมวลชน ปัจจุบันสังกัดพรรคเพื่อชาติ
ประวัติ
โสภณ เพชรสว่าง เกิดเมื่อวันที่ 31 ธันวาคม พ.ศ. 2483 ที่อำเภอกระสัง จังหวัดบุรีรัมย์ สำเร็จการศึกษาระดับปริญญาตรี สาขานิติศาสตร์ จากมหาวิทยาลัยรามคำแหง เมื่อ พ.ศ. 2519
การทำงาน
โสภณ เพชรสว่าง เคยทำงานเป็นทนายความ ต่อมาได้รับเลือกตั้งเป็นสมาชิกสภาผู้แทนราษฎร จังหวัดบุรีรัมย์ ในการเลือกตั้ง พ.ศ. 2526 (สังกัดพรรคประชาธิปัตย์) พ.ศ. 2531 (สังกัดพรรคมวลชน) พ.ศ. 2535/2 พ.ศ. 2538 พ.ศ. 2539 (สังกัดพรรคชาติพัฒนา) พ.ศ. 2544 พ.ศ. 2548 (สังกัดพรรคไทยรักไทย) และเคยดำรงตำแหน่งเลขานุการรัฐมนตรีว่าการกระทรวงวิทยาศาสตร์ เทคโนโลยีและสิ่งแวดล้อม ใน พ.ศ. 2526 และเป็นรองประธานสภาผู้แทนราษฎร คนที่ 1
ในการเลือกตั้ง พ.ศ. 2550 ลงสมัครในสังกัดพรรคเพื่อแผ่นดิน แต่ไม่ได้รับเลือกตั้ง ต่อมาในการเลือกตั้ง พ.ศ. 2554 ได้เข้าร่วมกิจกรรมทางการเมืองกับพรรคเพื่อไทย ลงสมัคร ส.ส.ระบบบัญชีรายชื่อ ลำดับที่ 80 แต่ไม่ได้รับเลือกตั้ง ต่อมาได้รับตำแหน่งที่ปรึกษารัฐมนตรีประจำสำนักนายกรัฐมนตรี (วรวัจน์ เอื้ออภิญญกุล)
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 83
ใน พ.ศ. 2561 นายโสภณได้ย้ายจากพรรคเพื่อไทยมาสังกัด พรรคพลังพลเมืองไทย เป็นรองหัวหน้าพรรค จากนั้นจึงได้ย้ายมาสมัครเป็นสมาชิก พรรคเพื่อชาติ
เฮ็ลมูท โยฮันเนิส ลูทวิช ฟ็อน ม็อลท์เคอ
ม็อลท์เคอเล็กเกิดที่เมืองบีนดอร์ฟ ในแกรนด์ดัชชีเมคเลินบวร์ค-ชเวรีน ถูกตั้งชื่อตามเฮ็ลมูท คาร์ล แบร์นฮาร์ท ฟ็อน ม็อลท์เคอ ผู้เป็นลุง ซึ่งเป็นวีรบุรุษในการรวมชาติเยอรมัน ม็อลท์เคอเล็กเคยเข้ารบในสงครามฝรั่งเศส-ปรัสเซีย ประจำในกรมทหารแกรนาเดียร์ที่ 7 ม็อลท์เคอเล็กเข้าศึกษาที่วิทยาลัยการสงครามใน ค.ศ. 1875 ถึง 1878 และได้เป็นนายทหารเสนาธิการใน ค.ศ. 1880 สองปีต่อมาเขาได้ดำรงตำแหน่งนายทหารผู้ช่วยของม็อลท์เคอใหญ่ซึ่งเป็นหัวหน้าเสนาธิการใหญ่คนแรก เมื่อลุงของเขาถึงแก่อสัญกรรมใน ค.ศ. 1891 เขาจึงได้เป็นนายทหารผู้ช่วยของจักรพรรดิวิลเฮ็ล์มที่ 2 และกลายเป็นคนวงในของราชสำนักปรัสเซีย
อ้างอิง
18481916
เปลือกสมองส่วนการเห็น
เปลือกสมองส่วนการเห็น (visual cortex, ) ในสมองเป็นส่วนหนึ่งของเปลือกสมอง ทำหน้าที่ประมวลข้อมูลสายตา  อยู่ในสมองกลีบท้ายทอยด้านหลังของสมอง
คำว่า เปลือกสมองส่วนการเห็น  หมายถึงคอร์เทกซ์ต่าง ๆ ในสมองรวมทั้ง
เปลือกสมองส่วนการเห็นปฐมภูมิโดยสรีระแล้วเป็นส่วนเดียวกันกับเขตบร็อดแมนน์ 17  หรือ  BA17  เปลือกสมองส่วนการเห็นนอกคอร์เทกซ์ลายประกอบด้วยเขตบร็อดแมนน์ 18   และเขตบร็อดแมนน์ 19
ซีกสมองแต่ละด้านมีเปลือกสมองส่วนการเห็น เปลือกสมองส่วนการเห็นของซีกสมองด้านซ้ายรับสัญญาณจากลานสายตา  (visual field)  ด้านขวา  และเปลือกสมองส่วนการเห็นของซีกสมองด้านขวารับสัญญาณจากลานสายตาด้านซ้าย
บทความนี้พรรณนาถึงเปลือกสมองส่วนการเห็นในไพรเมต โดยเฉพาะอย่างยิ่งของมนุษย์
อารัมภบท
เปลือกสมองส่วนการเห็นปฐมภูมิ (V1) เป็นคอร์เทกซ์รับรู้ความรู้สึก ตั้งอยู่ภายในและรอบ ๆ ช่องแคลคะรีน (calcarine fissure) ในสมองกลีบท้ายทอย V1 ของซีกสมองแต่ละข้างรับข้อมูลโดยตรงจากนิวเคลียสงอคล้ายเข่าด้านข้าง (lateral geniculate nucleus) ซึ่งอยู่ในซีกสมองด้านเดียวกัน
V1 แต่ละข้างส่งข้อมูลผ่านทางสัญญาณหลัก 2 ทางที่เรียกว่า ทางสัญญาณด้านหลัง (dorsal stream) และทางสัญญาณด้านล่าง (ventral stream) โดยรายละเอียดคือ
เลสลี อังเกอร์เลเดอร์ และมอร์ติเมอร์ มิชกิน เป็นบุคคลแรกที่ระบุทางสัญญาณด้านล่างว่า เป็นทางสัญญาณบอกว่าอะไร และทางสัญญาณด้านหลังว่า เป็นทางสัญญาณบอกว่าที่ไหน หลังจากนั้น เมลวิน กูดเดวล์ และมิลเนอร์ ขยายแนวคิดนี้โดยเสนอว่า
ถึงแม้ว่า แนวคิดนี้ยังเป็นที่ถกเถียงกันในกลุ่มนักวิทยาศาสตร์เกี่ยวกับสายตาและนักจิตวิทยา แต่ว่า การแบ่งออกซึ่งหน้าที่ระหว่างสายตาเพื่อการรับรู้อารมณ์  (vision-for-perception) และสายตาเพื่อการกระทำ (vision-for-action)  เป็นการนำเสนอที่ได้รับการสนับสนุนจากผลงานวิจัยในประสาทจิตวิทยา (neuropsychology)  ประสาทสรีรวิทยา (neurophysiology) และประสาททัศนะ (neuroimaging)  หลักฐานเป็นที่ถกเถียงกันมากที่สุดบางอย่างมาจากงานวิจัยการเคลื่อนไหวที่ใช้สายตาของสัตว์ทดลองปกติ
ถึงกระนั้น งานวิจัยอื่น เสนอว่า ทั้งระบบที่เกี่ยวข้องกับการกระทำ และระบบที่เกี่ยวข้องกับการรับรู้อารมณ์ ถูกหลอกโดยภาพลวงตาที่กล่าวแล้วเหมือน ๆ กัน แต่ว่า งานวิจัยที่หลังจากนั้นอีก ก็ให้การสนับสนุนที่ชัดเจนแก่แนวคิดที่ว่า ภาพลวงตาไม่มีผลต่อการกระทำที่อาศัยทักษะเช่นการคว้าจับ  และเสนอว่า การแยกออกจากกันระหว่างการกระทำและการรับรู้เป็นวิธีที่ดี  ในการแบ่งหน้าที่ของทางสัญญาณด้านหลังและทางสัญญาณด้านล่างของระบบสายตาในเปลือกสมอง
เซลล์ประสาทในเปลือกสมองส่วนการเห็นยิงศักยะงาน เมื่อตัวกระตุ้นสายตาปรากฏในลานรับสัญญาณ (receptive field) ของตน คำจำกัดความของลานรับสัญญาณก็คือ เขตภายในลานสายตา (visual field) ทั้งหมดที่ก่อให้เกิดศักยะงานในเซลล์นั้น ๆ เมื่อปรากฏตัวกระตุ้น แต่สำหรับเซลล์ประสาทหนี่ง ๆ เซลล์นั้นอาจจะมีการตอบสนองดีที่สุดต่อตัวกระตุ้นเฉพาะอย่าง ที่ปรากฏในลานรับสัญญาณของเซลล์ คุณสมบัตินี้เรียกว่า การเลือกตัวกระตุ้นของนิวรอน (neuronal tuning) ในเขตสายตาขั้นแรก ๆ เซลล์ประสาทจะมีการเลือกตัวกระตุ้นที่ง่าย ๆ เช่น เซลล์ประสาทใน V1 อาจจะยิงสัญญาณเมื่อมีตัวกระตุ้นแนวตั้งในลานรับสัญญาณของเซลล์ แต่ในเขตสายตาหลัง ๆ เซลล์ประสาทจะมีการเลือกตัวกระตุ้นที่ซับซ้อน เช่น ในคอร์เทกซ์กลีบขมับด้านล่าง (inferior temporal cortex) เซลล์ประสาทอาจจะยิงสัญญาณเมื่อรูปใบหน้าของคนหนึ่งปรากฏที่ลานรับสัญญาณของเซลล์
งานวิจัยในปัจจุบัน
ในการทำงานวิจัยเกี่ยวกับเปลือกสมองส่วนการเห็นปฐมภูมิ นักวิจัยอาจจะบันทึกศักยะงานของเซลล์ประสาทด้วยอิเล็คโทรดที่อยู่ในสมองของสัตว์ทดลอง  เช่น  แมว  เฟอเรท  (สัตว์คล้ายพังพอน)  หนู  หรือลิง  หรืออาจจะบันทึกสัญญาณสายตา (optical signals)  โดยตรงจากสัตว์ทดลอง  หรือว่า  อาจจะบันทึกสัญญาณ  EEG,  MEG,  หรือ fMRI จาก V1 ของมนุษย์และลิง
ตัวอย่างต่าง ๆ ของงานวิจัยปัจจุบันเกี่ยวกับเปลือกสมองส่วนการเห็นก็คือ
เปลือกสมองส่วนการเห็นปฐมภูมิ (V1)
เปลือกสมองส่วนการเห็นปฐมภูมิ (primary visual cortex, ชื่อย่อ  V1)  เป็นเขตสายตาที่มีการวิจัยมากที่สุดในสมอง   ในสัตว์เลี้ยงลูกด้วยนมทั้งหมดที่ได้รับการวิจัย  V1  อยู่ทางด้านหลังของคอร์เทกซ์ท้ายทอย  (occipital cortex)  ซึ่งมีหน้าที่ประมวลข้อมูลทางสายตา  V1  เป็นเขตเปลือกสมองส่วนการเห็นที่เรียบง่ายที่สุด  และเป็นเขตขั้นแรกสุด  มีกิจเฉพาะในการประมวลข้อมูลของทั้งตัวกระตุ้นที่นิ่ง  และทั้งตัวกระตุ้นที่เคลื่อนไหว  และมีสมรรถภาพในการรู้จำแบบ  (pattern recognition)
คำว่า เปลือกสมองส่วนการเห็นปฐมภูมิ  ซึ่งเป็นการจำกัดความโดยหน้าที่ของคอร์เทกซ์  เทียบเท่ากับคำว่า  คอร์เทกซ์ลาย  (striate cortex)  ซึ่งเป็นการจำกัดความโดยกายวิภาค  คำว่า  striate cortex   มีกำเนิดมาจากคำว่า  stria of Gennari  (ลายเจ็นนารี)  ซึ่งเป็นลายยาวที่เด่น  เห็นได้โดยตาเปล่า  เป็นลายที่แสดงตัวแอกซอนที่มีปลอกไมอีลินจากนิวเคลียสงอคล้ายเข่าด้านข้าง (lateral geniculate nucleus  ตัวย่อ  LGN)  ที่ดำเนินมาสุดที่ชั้นที่  4  ของ V1
จำนวนนิวรอนโดยเฉลี่ยใน V1 ของมนุษย์ผู้ใหญ่ แต่ละซีกสมอง  มีประมาณ  140  ล้านนิวรอน.
หน้าที่และการทำงาน
V1 มีแผนที่ปริภูมิทางตาที่มีขอบเขตที่ชัดเจน ตัวอย่างเช่น  ในมนุษย์  ส่วนของ  V1  เหนือช่องแคลคะรีน  (calcarine fissure)  มีความสัมพันธ์อย่างชัดเจนต่อลานสายตาครึ่งล่าง  และส่วนของ  V1  ใต้ช่องแคลคะรีน  ก็มีความสัมพันธ์ต่อลานสายตาครึ่งบน  โดยทฤษฎีก็คือ  แผนที่  retinotopy  ใน  V1  นี้  เป็นการแปลงภาพทางสายตาจากเรตินา  มาสู่นิวรอนใน  V1  ความสัมพันธ์ระหว่างตำแหน่งหนึ่ง ๆ ใน V1 และตำแหน่งหนึ่ง ๆ ในลานสายตาของแต่ละบุคคลนั้น  แม่นยำแน่นอนมาก  แม้แต่จุดบอดในเรตินา  ก็ยังมีจุดที่สัมพันธ์กับจุดใน  V1  และโดยวิวัฒนาการทางชีววิทยา  ความสัมพันธ์กันที่ว่านั้น  พบได้ในสัตว์ทั้งหมดที่มี  V1  โดยพื้นฐาน ในมนุษย์และในสัตว์ที่มีรอยบุ๋มจอตา (fovea)   นิวรอนส่วนใหญ่ของ V1 นั้น  มีความสัมพันธ์กับเขตเล็ก ๆ ตรงกลางของลานสายตารอบ ๆ  รอยบุ๋มจอตา เป็นปรากฏการณ์ที่รู้จักกันว่า  การขยายรายละเอียดของคอร์เทกซ์  (cortical magnification) ในบรรดาบริเวณเปลือกสมองส่วนการเห็นทั้งหมด นิวรอนใน  V1 มีลานรับสัญญาณที่เล็กที่สุด  ซึ่งอาจจะเป็นเพราะเพื่อความแม่นยำของการเข้ารหัส ปริภูมิ  (spatial encoding)
การเลือกตัวกระตุ้นของนิวรอน (neuronal tuning)  ใน  V1  แตกต่างกันอย่างยิ่งแล้วแต่ช่วงเวลา  ในระยะต้น ๆ  (40  มิลลิวินาทีและหลังจากนั้น)  นิวรอนเลือกตัวกระตุ้นไม่กี่ตัวเท่านั้น   คือนิวรอนสามารถที่จะแยกแยะความแตกต่างแม้เพียงเล็กน้อยในแนวตั้ง  (orientation)  ความถี่ในปริภูมิ  (spatial frequency)  และสีของตัวกระตุ้น  ยิ่งไปกว่านั้น  นิวรอนในเขต  V1  ในมนุษย์และสัตว์ที่มีการเห็นเป็นภาพเดียวด้วยสองตา  (binocular vision)  มีการเลือกตัวกระตุ้นแบบตาหนึ่งมีอำนาจเหนือ  (ocular dominance)  กล่าวคือนิวรอนเหล่านั้น  เลือกตัวกระตุ้นจากตาใดตาหนึ่งเท่านั้น  ใน  V1  และในคอร์เทกซ์รับความรู้สึกปฐมภูมิอย่างอื่น  นิวรอนที่มีการเลือกตัวกระตุ้นคล้าย ๆ กัน  มักจะอยู่รวมกันเป็นคอลัมน์ในคอร์เทกซ์  (cortical columns)  เดวิด ฮูเบล  และทอร์สเต็น วีเซล  นำเสนอแบบจำลองของคอลัมน์ในคอร์เทกซ์ที่มีการจัดรูปแบบเหมือนลูกบาศก์น้ำแข็ง  สำหรับนิวรอนที่เลือกตัวกระตุ้นโดย  2  แบบ  คือโดยตาหนึ่งมีอำนาจเหนือ  (ocular dominance)  และโดยแนวตั้ง  (orientation)  แต่ว่า  แบบจำลองนี้  ไม่สามารถรองรับสี  ความถี่ในปริภูมิ  และลักษณะอื่น ๆ ที่นิวรอนเลือกเป็นตัวกระตุ้น  วิธีการจัดตั้งที่แน่ชัดสำหรับคอลัมน์ในคอร์เทกซ์ใน  V1  ก็ยังเป็นประเด็นยอดนิยมในงานวิจัยปัจจุบัน
ในเรื่องการทำงานของ V1  ดูเหมือนว่า  มติปัจจุบันของนักวิทยาศาสตร์ก็คือ  การทำงานระยะต้นของนิวรอนใน  V1  เปรียบเสมือนตัวกรองหลายชั้นที่มีผลต่อปริภูมิและเวลา  (ของสิ่งที่รับรู้)  ในเรื่องของปริภูมิ  การทำงานของ  V1  เปรียบเสมือนกับการแปลงฟูรีเย  (Fourier transform)  ที่ซับซ้อน แต่ทำงานในปริภูมิที่จำกัด  หรือถ้าจะให้ถูกต้องยิ่งกว่านั้น  เหมือนกับการแปลงเกเบอร์  (Gabor transform)  โดยทฤษฎีแล้ว  ตัวกรองเหล่านี้รวม ๆ กันสามารถทำการประมวลข้อมูลเหมือนที่นิวรอนทำเกี่ยวกับความถี่ในปริภูมิ  แนวตั้ง  การเคลื่อนไหว  ทิศทางการเคลื่อนไหว  ความเร็ว  (และเพราะเหตุนั้น  ความถี่ทางกาลเวลา)  และลักษณะมากมายอย่างอื่นเกี่ยวกับปริภูมิและเวลา  มีการทดลองที่ได้ยืนยันทฤษฎีเหล่านี้  แต่ก็ได้ตั้งโจทก์คำถามใหม่ ๆ ขึ้นมาอีกด้วย
ในระยะหลัง ๆ (หลังจาก 100  มิลลิวินาที)  นิวรอนใน  V1  ก็ยังมีความไวต่อภาพรวม (global organisation) ของสิ่งที่แวดล้อมตัวกระตุ้นเพิ่มขึ้นอีกด้วย  ความไวที่เกิดเพิ่มขึ้นอย่างนี้ น่าจะเกิดจากสัญญาณป้อนกลับของคอร์เทกซ์ระดับสูงมายังคอร์เทกซ์ระดับล่าง (คือ V1)   และจากสัญญาณนิวรอนปิรามิดภายใน  V1  เอง  ในขณะที่การส่งสัญญาณต่อไปข้างหน้า  เป็นสัญญาณที่ขับหรือผลักให้เพิ่ม (driving) การส่งสัญญาณป้อนกลับโดยมากเป็นสัญญาณเพื่อปรับเปลี่ยน  (modulatory)  หลักฐานในงานวิจัยแสดงว่า  สัญญาณป้อนกลับที่มาจากคอร์เทกซ์ระดับสูงเช่น  V4,  คอร์เทกซ์กลีบขมับด้านล่าง,  และ  MT  ซึ่งมีลานรับสัญญาณที่ใหญ่และซับซ้อนมากกว่า  สามารถเปลี่ยนแปลงและเปลี่ยนรูปปฏิกิริยาของนิวรอนใน  V1  หลักฐานนี้สามารถอธิบายการรับสัญญาณของนิวรอนใน  V1  ที่เปลี่ยนไปจากการรับสัญญาณแบบดั้งเดิม  (ที่ไม่ประกอบด้วยสัญญาณป้อนกลับ)   โดยประมวลสัญญาณของสิ่งแวดล้อมซึ่งอยู่นอกลานรับสัญญาณของนิวรอนเพิ่มเข้าไปอีกด้วย
ข้อมูลทางตาที่ส่งไปให้ V1  ไม่ได้มีการเข้ารหัสให้อยู่ในรูปแบบที่แสดงพื้นที่  (หรือปริภูมิ)  โดยตรง แต่เป็นรูปแบบที่แสดงความแตกต่างกันเฉพาะพื้นที่  (local contrast)  ตัวอย่างเช่น  ในรูปที่ครึ่งหนึ่งเป็นสีดำ  อีกครึ่งหนึ่งเป็นสีขาว  เส้นแบ่งระหว่างสีดำและสีขาวมีความแตกต่างกันที่ชัดเจนที่สุด  เส้นแบ่งนั่นแหละจะได้รับการเข้ารหัส  ในขณะที่นิวรอนจำนวนน้อยเข้ารหัสข้อมูลความสว่าง  (คือขาวและดำ) ยิ่งไปกว่านั้น  เมื่อมีการส่งข้อมูลต่อ ๆ กันไปในเขตสายตาในระดับต่อ ๆ ไป  ก็จะมีการเข้ารหัสสัญญาณแสดงความถี่และเฟสที่ไม่เป็นไปเฉพาะพื้นที่ยิ่ง ๆ ขึ้นไป  อย่างไรก็ดี  ที่สำคัญก็คือ  ในระยะต้น ๆ ของการประมวลข้อมูลโดยคอร์เทกซ์  ข้อมูลทางสายตาที่สามารถระบุตำแหน่งในพื้นที่ก็ยังมีการเข้ารหัสโดยความแตกต่างเฉพาะพื้นที่  (local contrast)  นั่นแหละ
V2
เขตสายตา V2  หรือเรียกกันว่า  คอร์เทกซ์ก่อนคอร์เทกซ์ลาย  (prestriate cortex)  เป็นเขตสำคัญที่สองของเปลือกสมองส่วนการเห็น  และเป็นเขตแรกที่อยู่ในเขตสัมพันธ์ทางตา  (visual association area)  โดยกายวิภาค  V2  แบ่งออกเป็น  4  เขต  คือ  เขตด้านหลัง  (dorsal)  และเขตด้านล่างหรือด้านท้อง  (ventral)  ในซีกทั้งสองของสมอง  เขตทั้ง  4  เหล่านี้รวมกันสามารถแสดงแผนภูมิของโลกแห่งการเห็น
การเชื่อมต่อ
V2 รับสัญญาณจาก V1  (โดยตรง  และโดยอ้อมผ่านนิวเคลียส  pulvinar)  และส่งสัญญาณไปยัง  V3,  V4,  และ  V5  นอกจากนั้นแล้ว  V2  ยังส่งสัญญาณป้อนกลับไปยัง  V1  อีกด้วย  ในสมองของลิง  V2  รับสัญญาณที่มีกำลังจาก V1  และส่งสัญญาณที่มีกำลังไปยังเปลือกสมองส่วนการเห็นในระดับอื่น ๆ  คือ V3,  V4,  และ  V5
หน้าที่และการทำงาน
โดยการทำงานแล้ว V2  มีลักษณะหลาย ๆ อย่างเหมือน  V1  คือ นอกจากนี้ งานวิจัยเร็ว ๆ นี้แสดงว่า  เซลล์ใน  V2
งานวิจัยโดยกายวิภาคชี้ชั้น 3  ของ  V2  โดยเฉพาะว่าเป็นจุดหนึ่งที่ประมวลข้อมูลทางตา  โดยการเปรียบเทียบกับชั้น  3  แล้ว  ชั้น  6  ของ  เปลือกสมองส่วนการเห็นนั้น  ประกอบด้วยนิวรอนหลายประเภท      และนิวรอนเหล่านั้นมีการตอบสนองที่ซับซ้อนมากกว่าต่อตัวกระตุ้นทางตา
มีการเสนอว่าระบบต่าง ๆ ในทางสัญญาณด้านท้อง ตั้งแต่สายตาจนไปถึงฮิปโปแคมปัส  ทั้งหมดสำคัญต่อความทรงจำทางตา  ทฤษฎีนี้  ซึ่งต่างจากทฤษฎีที่มีการยอมรับมากกว่า  พยากรณ์ว่า  การเปลี่ยนแปลงความทรงจำที่เกี่ยวข้องกับการรู้จำอารมณ์  (object recognition memory - ตัวย่อว่า  ORM) สามารถทำได้โดยการควบคุม V2 ซึ่งเป็นเขตที่มีการเชื่อมต่ออย่างสูงกับระบบในทางสัญญาณด้านท้อง    ในงานวิจัยเร็ว ๆ นี้งานหนึ่ง  พบว่า  เซลล์ในชั้น  6  ของ  V2  มีบทบาทสำคัญในการเก็บรักษาความจำของการรู้จำอารมณ์  (ORM) และในการเปลี่ยนความจำระยะสั้นไปเป็นความจำระยะยาว
คอมเพล็กซ์สายตาที่สาม รวมทั้ง V3
คำว่า คอมเพล็กซ์สายตาที่สาม  (third visual complex)   หมายถึงเขตคอร์เทกซ์ที่อยู่ข้างหน้าต่อจาก V2  ทันที  และรวมเขตที่เรียกว่า  เขตสายตา  V3  (visual area V3)  ในมนุษย์  และเพราะยังเป็นที่ถกเถียงกันว่า  เขตสายตา  V3  นั้น  จริง ๆ มีขอบเขตขนาดไหน  การใช้คำว่า  "คอมเพล็กซ์"  จึงสมกับความที่ยังไม่มีมติเป็นอันเดียวกันในหมู่นักวิจัย  โดยที่มีนักวิจัยบางพวกเสนอว่า  คอร์เทกซ์ที่อยู่ข้างหน้าของ  V2  อาจจะรวมหน่วยย่อยคอร์เทกซ์ที่มีหน้าที่ต่าง ๆ กัน  2-3  หน่วย  ตัวอย่างเช่น  เดวิด แวน เอสเส็น  และคณะ  (ค.ศ.  1986)  เสนอว่า  มีหน่วยที่เรียกว่า  V3  ด้านหลัง  (dorsal V3)  ในด้านบนของซีกสมอง  ซึ่งต่างจากหน่วยที่เรียกว่า  V3  ด้านท้อง  (ventral V3)  หรือ  เขตข้างหลังด้านท้อง  (ventral posterior area - ตัวย่อ  VP)  ซึ่งอยู่ทางด้านล่างของสมอง  ความแตกต่างกันของ  V3  ด้านหลัง  และ  V3  ด้านท้อง  ก็คือ นอกจากนั้นแล้ว ยังมีงานวิจัยที่แสดงถึงหน่วยย่อยอื่น ๆ  รวมทั้ง  V3A  และ  V3B  ในมนุษย์  หน่วยย่อยเหล่านี้อยู่ใกล้  V3  ด้านหลัง  แต่ไม่อยู่ติดกับ  V2
V3 ด้านท้อง  (VP)  มีการเชื่อมต่อจาก  V1  ที่อ่อน  และมีการเชื่อมต่อกับคอร์เทกซ์ขมับด้านล่าง  (inferior temporal cortex)  ที่เข้มแข็ง. ในขณะที่งานวิจัยก่อน ๆ เสนอว่า VP  มีภูมิแผนที่เฉพาะด้านบนของลานสายตา  (เหนือจุดตรึงภาพ  point of fixation)  แต่ว่า  งานวิจัยที่หลังจากนั้นกลับแสดงว่า  VP  นั้นมีขอบเขตที่กว้างขวางกว่าที่คิดไว้ก่อน ๆ และเหมือนกับเขตสายตาอื่น ๆ  V3  อาจจะมีภูมิแผนที่ของลานสายตาทั้งหมด  โรซ่าและทวีเดลเรียก  VP  ที่มีขอบเขตที่ใหญ่ขึ้นนี้ว่า  Ventrolateral Posterior Area (VLP)
V4
เขตสายตา V4  เป็นเขตหนึ่งในเขตเปลือกสมองส่วนการเห็นนอกคอร์เทกซ์ลาย  (extrastriate visual cortex)  ในลิงมาคาก  V4  อยู่ด้านหน้าของ  V2  และอยู่หลังจากคอร์เทกซ์ขมับด้านล่าง  (inferior temporal cortex)  V4  มีหน่วยย่อยอย่างน้อย  4  หน่วย  (V4d  ซ้ายและขวา,  V4v  ซ้ายและขวา)  และนักวิชาการบางพวกรายงานว่า  V4  มีหน่วยย่อยด้านหน้า  (rostral)  และด้านหลัง  (caudal)  เช่นกัน  ปัจจุบันยังไม่มีความแน่ชัดว่า  เขต  V4  ในมนุษย์อยู่ที่ไหน  และเป็นเรื่องที่ได้รับความสนใจจากนักวิชาการเป็นอย่างมาก
V4 เป็นเขตคอร์เทกซ์ที่สามในทางสัญญาณด้านล่าง  (ventral stream)  ซึ่งรับสัญญาณที่ส่งต่อมาจาก  V2  ที่มีกำลัง  และส่งสัญญาณที่มีกำลังต่อไปยังคอร์เทกซ์ขมับด้านล่าง  (inferior temporal cortex)  V4  ยังได้รับสัญญาณโดยตรงจาก  V1  ด้วย   โดยเฉพาะสัญญาณส่วนตรงกลางใกล้รอยบุ๋มจอตา  (fovea)   นอกจากนั้นแล้ว  V4  ยังมีการเชื่อมต่อที่อ่อนไปยัง  V5  และรอยนูนแองกูลาร์  (Angular gyrus)  อีกด้วย
เหมือนกับ V1  เขตสายตา  V4  มีการเลือกตัวกระตุ้นโดยแนวตั้ง  โดยความถี่ในปริภูมิ  และโดยสี  แต่ไม่เหมือน  V1  เขตสายตา  V4  มีการเลือกตัวกระตุ้นโดยลักษณะที่ซับซ้อนระดับกลาง ๆ  เช่นรูปร่างเชิงเรขาคณิต  (เช่นมุมของสามเหลี่ยม )   แม้ว่า  ยังไม่มีใครที่อธิบายการเลือกตัวกระตุ้นที่ซับซ้อนของ  V4  ได้อย่างบริบูรณ์   แต่ว่า  V4  ไม่มีการเลือกตัวกระตุ้นโดยรูปใบหน้าต่างจากคอร์เทกซ์บางอย่างอื่นเช่นคอร์เทกซ์ขมับด้านล่าง
เสเมอร์ เซกี  เป็นคนแรกที่อธิบายคุณสมบัติการยิงสัญญาณของ  V4  ไว้ในปลายคริสต์ทศวรรษ  1970  และเซกีนั้นแหละ  เป็นคนตั้งชื่อเขตสายตานี้ไว้  ก่อนหน้านี้  V4  ถูกเรียกตามกายวิภาคว่า  prelunate gyrus  ดั้งเดิมทีเดียว  เซกีแสดงว่า  วัตถุประสงค์ของ  V4  ก็เพื่อรวมบรวมข้อมูลเกี่ยวกับสี  แต่ว่างานวิจัยในต้นคริสต์ทศวรรษ  1980  พิสูจน์ว่า  V4  มีความเกี่ยวข้องโดยตรงในการรู้จำรูปร่าง  (form recognition)  เหมือนกับเขตคอร์เทกซ์ก่อน ๆ  งานวิจัยนี้สนับสนุนทฤษฎีทางสัญญาณสองทาง  (Two Streams hypothesis)  ซึ่งอังเกอร์เลเดอร์และมิชกินเสนอในปี  ค.ศ. 1982
งานวิจัยเร็ว ๆ นี้ แสดงว่า  V4
V5/MT
เขตสายตา V5  หรือรู้จักกันว่า  เขตสายตา  MT  (middle temporal area)  เป็นเขตเปลือกสมองส่วนการเห็นนอกคอร์เทกซ์ลายที่เข้าใจกันว่า  ทำหน้าที่สำคัญในการรับรู้การเคลื่อนไหว  (motion perception) คือ
การเชื่อมต่อ
MT มีการเชื่อมต่อกับเขตต่าง ๆ ในคอร์เทกซ์และใต้คอร์เทกซ์เป็นจำนวนมาก สัญญาณทางเข้าของ MT มาจาก
รูปแบบการเชื่อมต่อของสัญญาณจากเรตินามายัง MT เริ่มเปลี่ยนไปต่างจากเขตคอร์เทกซ์ที่ต่ำกว่า คือ สัดส่วนระหว่างนิวรอนที่ประมวลข้อมูลจากรอยบุ๋มจอตา (fovea) กับจากเรตินาส่วนนอก ไม่เหมือนกับเขตคอร์เทกซ์ที่ต่ำกว่า (ดูแผนที่ปริภูมของ V1 ด้านบน)
ความเห็นหลักอย่างหนึ่งก็คือ V1 เป็นตัวส่งสัญญาณทางเข้าที่สำคัญที่สุดของ MT อย่างไรก็ดี งานวิจัยหลายงานได้แสดงว่าเซลล์ประสาทใน MT สามารถตอบสนองต่อข้อมูลทางตา บ่อยครั้งโดยเลือกตัวกระตุ้นโดยทิศทาง แม้ว่า V1 จะถูกทำลายหรือถูกหยุดยั้งไป ยิ่งไปกว่านั้น งานวิจัยของเสเมอร์ เซกี และคณะเสนอว่า ข้อมูลทางตาบางอย่างนั้นมาถึง MT ก่อนถึง V1 ด้วยซ้ำ
MT ส่งสัญญาณออกโดยหลักไปยังเขตที่อยู่ติดกันรอบ ๆ รวมทั้งเขต FST, MST และ V4t (middle temporal crescent) นอกจากนั้นแล้ว เขตอื่นที่รับสัญญาณจาก MT ก็คือเขตที่เกี่ยวข้องกับการเคลื่อนไหวตาของสมองกลีบหน้าและสมองกลีบข้าง (คือเขต frontal eye field และ lateral intraparietal cortex)
หน้าที่
งานวิจัยแรก ๆ โดยสรีรวิทยาไฟฟ้าของเซลล์ประสาทใน MT แสดงว่า เซลล์จำนวนมากเลือกตัวกระตุ้นที่กำลังเคลื่อนไหวอยู่โดยความเร็วและโดยทิศทาง ซึ่งบอกเป็นนัยว่า MT มีหน้าที่สำคัญในการประมวลข้อมูลการเคลื่อนไหวทางตา
งานวิจัยโดยรอยโรค ก็ยังสนับสนุนความคิดเกี่ยวกับหน้าที่ของ MT คือการรู้ความเคลื่อนไหวและการเคลื่อนไหวตา และงานวิจัยทางประสาทจิตวิทยา (Neuropsychology) ของคนไข้ที่ไม่สามารถเห็นการเคลื่อนไหว ผู้เห็นโลกเป็นฉาก ๆ (คือเป็นเฟรม) บอกเป็นนัยว่า MT ในไพรเมต เหมือนกันกับเขต MT/V5 ในมนุษย์
แต่ว่า เพราะว่า เซลล์ประสาทใน V1 ก็เลือกตัวกระตุ้นโดยความเร็วและการเคลื่อนไหวเช่นกัน ผลงานวิจัยเริ่มแรกเหล่านี้จึงไม่ได้ตอบคำถามอย่างชัดเจนว่า MT ทำอะไรได้ที่ V1 ทำไม่ได้ ยังมีงานวิจัยอีกมากอื่นที่เกี่ยวกับเขตนี้เนื่องจากปรากฏว่า MT ทำหน้าที่ประมวลสัญญาณการเคลื่อนไหวเฉพาะที่รวมเป็นข้อมูล การเคลื่อนไหวของตัวกระตุ้นซับซ้อนในภาพรวมทั้งหมด ยกตัวอย่างเช่น การทำรอยโรค ที่ MT นำไปสู่ความบกพร่องในการรับรู้การเคลื่อนไหวของตัวกระตุ้นซับซ้อน เพราะ MT มีเซลล์มากมายที่เลือกการเคลื่อนไหวของรูปทางตาที่ซับซ้อน (เช่น ปลายเส้นตรง มุม) เป็นตัวกระตุ้น อีกอย่างหนึ่ง การกระตุ้นแบบละเอียด (Microstimulation) ของนิวรอนใน MT มีผลต่อการรับรู้การเคลื่อนไหว ยกตัวอย่างเช่น ในการทดลองในลิง ถ้าใช้อิเล็คโทรดกระตุ้นนิวรอนที่เลือกการเคลื่อนไหวด้านขึ้นเป็นตัวกระตุ้น เป็นไปได้มากขึ้นที่ ลิงทดลองนั้นจะแจ้งถึงการเคลื่อนไหวด้านขึ้น
โครงสร้างโดยกิจ
มีงานวิจัยแสดงว่า เซลล์  MT  อยู่รวมกันเป็นคอลัมน์โดยเซลล์ในคอลัมน์เลือกตัวกระตุ้นที่มีทิศทางเดียวกัน   (คือแบ่งเป็น direction columns) เดอแอนเจลิส เสนออีกอย่างว่า  นิวรอน  MT  ที่เลือกตัวกระตุ้นโดยความไม่เหมือนกันของสองตา  (binocular disparity)  อยู่รวมกันเป็นคอลัมน์
กอบกาญจน์ วัฒนวรางกูร
กอบกาญจน์ วัฒนวรางกูร (สกุลเดิม:สุริยสัตย์) ประธานกรรมการมูลนิธิหอศิลปวัฒนธรรมแห่งกรุงเทพมหานคร ประธานกรรมการธนาคารกสิกรไทย รองประธานกรรมการสภาหอการค้าแห่งประเทศไทย และกรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน)
อดีตประธานกรรมการในคณะกรรมการบริหารการพัฒนาพิงคนคร กรรมการในคณะกรรมการที่ปรึกษาการพัฒนาระบบนวัตกรรมของประเทศ อดีตรัฐมนตรีว่าการกระทรวงการท่องเที่ยวและกีฬา ในรัฐบาล พลเอกประยุทธ์ จันทร์โอชา ประธานคณะกรรมการควบคุมการใช้สารต้องห้ามทางการกีฬา และประธานกรรมการกีฬาอาชีพ รองประธานกรรมการคณะกรรมการการกีฬาแห่งประเทศไทย ในคณะรัฐบาลของพลเอกประยุทธ์ จันทร์โอชา อดีตสมาชิกสภานิติบัญญัติแห่งชาติ และอดีตประธานกรรมการบริหารบริษัท โตชิบา ไทยแลนด์ จำกัด
ประวัติ
นางกอบกาญจน์ วัฒนวรางกูร (ชื่อเล่น: น้อง) เกิดเมื่อวันที่ 19 กันยายน พ.ศ. 2503 ที่ จังหวัดพระนคร เป็นบุตรของ ดร.กร สุริยสัตย์ และท่านผู้หญิงนิรมล สุริยสัตย์ นอกจากนี้ยังเป็นหลานปู่ของพลตรีพระสุริยสัตย์ อดีตเจ้ากรมการเงิน กระทรวงกลาโหม และผู้อำนวยการสำนักงานทรัพย์สินส่วนพระมหากษัตริย์ โดยราชทินนาม "สุริยสัตย์" นั้นหมายถึง "ซื่อสัตย์ดั่งดวงอาทิตย์" รวมถึงเป็นหลานตาและหลานยายของนายมา และนางบุญครอง แห่งตระกูล “บูลกุล” ผู้เป็นเจ้าของธุรกิจโรงสีและผู้บริหารบริษัทข้าวรุ่นบุกเบิกของเมืองไทย ในปัจจุบัน
นางกอบกาญจน์ เริ่มศึกษาที่ โรงเรียนวัฒนาวิทยาลัย และไปต่อชั้นมัธยมศึกษาที่ โรงเรียนเตรียมอุดมศึกษา จากนั้นเดินทางไปศึกษาต่อยังประเทศสหรัฐอเมริกาที่ Wellesley College รัฐแมสซาชูเซตส์ และจบปริญญาตรีด้านสถาปัตยกรรมที่ Rhode Island School of Design รัฐโรดไอแลนด์สหรัฐอเมริกา ได้รับประกาศนียบัตร “Director Certification Program” และ “The Role of Chairman Program” สถาบันส่งเสริมสถาบันกรรมการบริษัทไทย ( Thai Institute of Directors, IOD ) รุ่นที่ 1 ปี พ.ศ. 2543 และประกาศนียบัตรหลักสูตร “การป้องกันราชอาณาจักร วิทยาลัยป้องกันราชอาณาจักร ( ปรอ. ) รุ่นที่ 19 ปี พ.ศ. 2549
โดยระหว่างที่นางกอบกาญจน์ได้ดำรงตำแหน่งรัฐมนตรีเธอมีผลงานเป็นที่ประชาชนยอมรับเห็นได้จากผลสำรวจของสื่อโทรทัศน์ต่างๆ ภายหลังจากการดำรงตำแหน่ง รัฐมนตรีว่าการกระทรวงการท่องเที่ยวและกีฬา เธอได้รับการแต่งตั้งให้ดำรงตำแหน่งกรรมการที่ปรึกษาผู้ทรงคุณวุฒิของนายกรัฐมนตรี
ครอบครัว
เป็นบุตรคนที่ 2 ในจำนวนพี่น้อง 4 คน ของ ดร.กร และท่านผู้หญิงนิรมล สุริยสัตย์ (เสียชีวิต) มีพี่น้องคือ
1.นายภากร วัฒนวรางกูร
2.นางสาวแพรวา วัฒนวรางกูร
การทำงาน
ในปี พ.ศ. 2557 ได้รับแต่งตั้งเป็นสมาชิกสภานิติบัญญัติแห่งชาติ และในวันที่ 31 สิงหาคม พ.ศ. 2557 มีพระบรมราชโองการโปรดเกล้า ฯ แต่งตั้งให้เป็นรัฐมนตรีว่าการกระทรวงการท่องเที่ยวและกีฬาในรัฐบาลของ พลเอก ประยุทธ จันทร์โอชา
ในวันที่ 6 มิถุนายน พ.ศ. 2566 ได้ดำรงตำแหน่งกรรมการผู้ทรงวุฒิในคณะกรรมการสำนักงานส่งเสริมเศรษฐกิจสร้างสรรค์ (องค์การมหาชน)
โรงเรียนสาธิตเทศบาลวัดเพชรจริก
โรงเรียนสาธิตเทศบาลวัดเพชรจริก (Petcharik Demonstation School; ตัวย่อ: ส.ท.พ.) เป็นเป็นโรงเรียนมัธยมศึกษาประเภทสหศึกษา สังกัดสำนักการศึกษา เทศบาลนครนครศรีธรรมราช กรมส่งเสริมการปกครองท้องถิ่น กระทรวงมหาดไทย
ประวัติ
โรงเรียนสาธิตเทศบาลวัดเพชรจริก ได้เปิดทำการเรียนการสอนครั้งแรกเมื่อ พ.ศ. 2463 และทำการเรียนการสอนในระดับประถมศึกษา โดยอาศัยศาลาโรงธรรมของวัดเพชรจริกเป็นห้องเรียน ซึ่งภายหลังนายกัน ศิษฐ์กัณฑ์ ได้ยกที่ดินซึ่งอยู่ทางทิศใต้ของวัดเพชรจริกให้เป็นสมบัติของโรงเรียน ซึ่งมีเนื้อที่ 18 ไร่ และได้ย้ายอาคารเรียนออกจากวัดเพชรจริกมาเรียนในที่ดินดังกล่าวเมื่อวันที่ 26 มกราคม พ.ศ. 2478
หลักสูตร
โรงเรียนสาธิตเทศบาลวัดเพชรจริก ได้แบ่งการจัดการเรียนการสอน 2 ระดับ คือ
ทำเนียบผู้บริหาร
โรงเรียนสาธิตเทศบาลวัดเพชรจริก มีผู้บริหารจำนวน 18 ท่าน ดังนี้
อาคารและสถานที่
โรงเรียนสาธิตเทศบาลวัดเพชรจริก ประกอบด้วยอาคารต่างๆ ดังนี้
แฟชั่นพังก์
แฟชั่นสไตล์พังก์ เป็นแฟชั่นแนวพังก์เริ่มตั่งแต่ยุคปลายของปี'60 และถิ่นกำเนิดแฟชั่นแนวนี้คือประเทศอังกฤษ  สมัยนั้นจะเริ่มในกลุ่มเล็กๆ  ในยุคที่มีการปฏิวัติและเหตุจลาจลกลางเมือง  ซึ่งแฟชั่นแนวนี้จะออกแนวรุนแรง  เช่น  มีการเจาะตามร่างกาย  การเพ้นท์หรือสัก  แฟชั่นแนวนี้จะเน้นโทนสีดำเป็นหลัก  นิยมแต่งหน้าและเขียนปากด้วยสีดำ   โดยจะมีส่วนประกอบของผ้าที่เป็นตาข่าย   และเศษผ้าลุ่ยๆ  ส่วนเครื่องประดับส่วนใหญ่จะเป็นเข็มขัด  โซ่  และหมุดเหล็ก  โดยจะเห็นได้จากวงร็อกของอเมริกานั่นเอง
เตอัทร์เดเซเรมอนี
เตอัทร์เดเซเรมอนี (Théâtre des Cérémonies) เป็นสนามกีฬาชั่วคราว ตั้งอยู่ที่เมืองอาลแบร์วีล ประเทศฝรั่งเศส สร้างขึ้นเพื่อใช้เป็นสนามกีฬาหลักของกีฬาโอลิมปิกฤดูหนาว 1992 ที่ฝรั่งเศสเป็นเจ้าภาพ
โปเกมอน แบล็ค และ ไวท์
โปเกมอนภาคแบล็กและภาคไวต์ (Pokémon Black Version and White Version) เป็นวิดีโอเกมเล่นตามบทบาทที่พัฒนาโดยเกมฟรีก จำหน่ายโดยบริษัท โปเกมอน จำกัดและนินเท็นโด สำหรับเครื่องนินเท็นโด ดีเอส ออกวางจำหน่ายในประเทศญี่ปุ่นเมื่อ 18 กันยายน 2010, ทวีปยุโรปเมื่อ 4 มีนาคม 2011, ทวีปอเมริกาเหนือเมื่อ 6 มีนาคม 2011, และประเทศออสเตรเลียเมื่อ 10 มีนาคม 2011 ในเกมมีโปเกมอนใหม่ 156 ตัวซึ่งรวมกันเป็น 649 ตัว ทำให้เกมพวกนี้มีโปเกมอนมากที่สุดในรุ่นใด ๆ
เนี้อเรื่อง
แบล็กและไวต์เกิดขึ้นในภูมิภาคอิชชู ภูมิภาคได้รับแรงบันดาลใจจาก รัฐนิวยอร์ก
สวนสัตว์ย่างกุ้ง
สวนสัตว์ย่างกุ้ง (ရန်ကုန်မြို့ တိရစ္ဆာန်ဥယျာဉ်; Yangon Zoological Gardens) เป็นสวนสัตว์ขนาดใหญ่ ตั้งอยู่ในตัวเมืองย่างกุ้ง  ถนนพระเจดีย์กะบะ อเย
ประวัติ
สวนสัตว์ย่างกุ้ง เปิดดำเนินกิจการครั้งแรก ในวันที่ 25 มกราคม พ.ศ. 2449 ในชื่อ Victoria Memorial Park and Zoological Gardens เพื่อเฉลิมพระเกียรติพระราชินีวิกตอเรียแห่งสหราชอาณาจักร ซึ่งตรงกับรัชสมัยพระเจ้าธีบอ กษัตริย์พระองค์สุดท้ายในพม่า
สวนสัตว์ย่างกุ้งมีอาณาบริเวณกว้างขวางร่มรื่น จนถึงปัจจุบันมีการขยายเนื้อที่ออกไปรวมเป็นประมาณ 173 ไร่ (เทียบกับสวนสัตว์ดุสิตของไทยที่มีเนื้อจำกัดกว่า คือ 118 ไร่) แต่สวนสัตว์ย่างกุ้งถูกทอดทิ้ง ถูกขโมยทรัพย์สินและถูกฉกฉวยเอาสัตว์ออกไปในช่วงสงครามโลกครั้งที่ 2 และตกอยู่ในสภาพทรุดโทรม เพิ่งจะพัฒนาอย่างจริงจังเมื่อกว่า 10 ปีมานี้ วันนี้กลายเป็นสวนสัตว์ทันสมัย ภายในยังมีพิพิธภัณฑ์ประวัติศาสตร์ธรรมชาติ มีพิพิธภัณฑ์สัตว์น้ำและสวนสนุกสำหรับเด็ก ๆ สวนสัตว์ย่างกุ้งในปัจจุบันมีสัตว์เหลืออยู่ประมาณ 200 ตัว และเสียตำแหน่งสวนสัตว์ใหญ่ที่สุดในพม่า ให้แก่สวนสัตว์แห่งใหม่ในเมืองหลวงใหม่ คือ เนปยีดอ ที่ดูสมัยกว่าและเป็นแบบสวนสัตว์ซาฟารี มีเนื้อที่กว้างใหญ่กว่า มีการโยกย้ายสัตว์หลายชนิดจากย่างกุ้งไปไว้ที่นั่น
รายชื่อสัตว์ในสวนสัตว์ย่างกุ้ง
สัตว์เลี้ยงลูกด้วยนม
สัตว์ปีก
สัตว์เลื้อยคลาน
ชาลส์ มักไค
ชาลส์ มักไค (Charles Mackay; 27 มีนาคม ค.ศ. 1814 - 24 ธันวาคม ค.ศ. 1889) เป็นนักเขียน กวี ผู้สื่อข่าว และนักแต่งเพลงชาวสกอต ที่เกิดเมื่อวันที่ 27 มีนาคม ค.ศ. 1814 ที่เมืองเพิร์ท ผลงานสำคัญของชาลส์ มักไคคือหนังสือสารคดี Extraordinary Popular Delusions and the Madness of Crowds (มีความหมายว่า ความเพ้อฝันอันวิปริตและความบ้าคลั่งของมหาชน) ที่เขียนในปี ค.ศ. 1841 ที่บรรยายสภาวะความคลั่งทิวลิปที่เกิดขึ้นในตลาดการค้าหัวดอกทิวลิปในประเทศเนเธอร์แลนด์ในปี ค.ศ. 1637 เหตุการณ์นี้ถือกันว่าเป็นเหตุการณ์ของภาวะฟองสบู่แตกจากเก็งกำไรที่เกิดขึ้นเป็นครั้งแรกในประวัติศาสตร์เศรษฐกิจ
ไอร์อีตัม
ไอร์อีตัม (Air Itam) หรือ อาเยอร์อีตัม (Ayer Itam) ปรากฏในเอกสารไทยว่า ไอยอีตำ เป็นย่านที่ตั้งภายในหุบเขากลางเกาะปีนัง ปัจจุบันเป็นชานเมืองของจอร์จทาวน์ รัฐปีนัง ประเทศมาเลเซีย ที่นี่มีชื่อเสียงด้านอาหารพื้นเมือง รวมทั้งเป็นที่ตั้งของสถานที่ท่องเที่ยวสำคัญ เช่น วัดเก็กลกสี่ และเขาปีนัง ชื่อ "ไอร์อีตัม" เป็นคำมลายู ตั้งตามชื่อแม่น้ำไอร์อีตัม (Sungai Air Itam) ที่ไหลพาดผ่าน มีความหมายว่า "น้ำดำ"
ไอร์อีตัมปรากฏครั้งแรกเมื่อช่วงคริสต์ศตวรรษที่ 18 หลังการก่อตั้งเกาะปีนังโดยฟรานซิส ไลต์เมื่อ ค.ศ. 1786 ไม่นานนัก ข้าราชการสหราชอาณาจักรหวังพัฒนาไอร์อีตัมและเขาปีนังเป็นพื้นที่เกษตรกรรม ปัจจุบันบริเวณเนินเขาของไอร์อีตัม ยังทำหน้าที่เป็นแหล่งผลิตสินค้าเกษตรกรรมจำพวกผักและผลไม้ส่งขายยังตลาดสดทั่วเมืองจอร์จทาวน์
ไวรัสทิวลิปแตกสี
ไวรัสทิวลิปแตกสี หรือ ไวรัสทิวลิปโมเสก หรือ ไวรัสลิลลีแตกสี(Tulip breaking virus หรือ Tulip breaking potyvirus หรือ Lily streak virus หรือ Tulip mosaic virus หรือ TBV ) เป็นไวรัสพืชที่มีชื่อเสียงจากการทำให้ดอกทิวลิปแตกเป็นสีต่างๆ ในดอกเดียวเมื่อติดเชื้อ ซึ่งเป็นลักษณะของดอกที่เป็นชนวนในการทำให้ราคาหัวทิวลิปที่ค้าขายกันในตลาดหลักทรัพย์ถีบตัวสูงขึ้นจนเกินเลยความจริง ในเหตุการณ์ที่มารู้จักกันว่า “ความคลั่งทิวลิป” ที่เกิดขึ้นในคริสต์ศตวรรษที่ 17 ในเนเธอร์แลนด์
ณะ อารีนิจ
พลเรือเอก ณะ อารีนิจ ราชองครักษ์พิเศษ ราชองครักษ์เวร ผู้บัญชาการศูนย์บัญชาการแก้ไขปัญหาการทำการประมงผิดกฎหมาย, ตุลาการศาลทหารสูงสุด ผู้บัญชาการทหารเรือ, สมาชิกสภานิติบัญญัติแห่งชาติ, อดีตสมาชิกคณะรักษาความสงบแห่งชาติ ประธานกรรมการบริษัท อู่กรุงเทพ จำกัด กรรมการในคณะกรรมการบริหารการพัฒนาระเบียงเศรษฐกิจพิเศษภาคตะวันออก กรรมการในคณะกรรมการนโยบายการบริหารจัดการการทำงานของคนต่างด้าว กรรมการในคณะกรรมการจัดกิจกรรมเฉลิมฉลองครบรอบ 100 ปี การประกาศใช้ธงไตรรงค์เป็นธงชาติไทย ตามคำสั่งสำนักนายกรัฐมนตรีที่ 210/2559
กรรมการในคณะกรรมการเพื่อเตรียมการเพื่อสร้างความสามัคคีปรองดอง กรรมการในคณะกรรมการยุทธศาสตร์ชาติ รัฐบาล พลเอก ประยุทธ์ จันทร์โอชา เป็นอดีตเสนาธิการทหารเรือ, อดีตผู้ช่วยผู้บัญชาการทหารเรือ
ประวัติ
พลเรือเอก ณะ อารีนิจ หรือที่บรรดาสื่อมวลชนเรียกว่า บิ๊กณะ เกิดเมื่อวันที่ 8 ธันวาคม พ.ศ. 2499 เป็นบุตรชายของ พลโท ประเทือง และนางอร่าม อารีนิจ จบการศึกษาจากโรงเรียนมัธยมสาธิตวิทยาลัยวิชาการศึกษาประสานมิตร โรงเรียนเตรียมทหาร รุ่น 15 (ตท.15 รุ่นเดียวกับพลเอก ปรีชา จันทร์โอชา ปลัดกระทรวงกลาโหม) และ โรงเรียนนายเรือ รุ่นที่ 72
ชีวิตส่วนตัว สมรสกับ นางปรานี อารีนิจ มีบุตร ๑ คน
ผู้บัญชาการทหารเรือ
ในวันที่ 28 สิงหาคม พ.ศ. 2558 ได้มีพระบรมราชโองการโปรดเกล้าฯแต่งตั้งให้ พลเรือเอก ณะ ซึ่งเป็นเสนาธิการทหารเรือ ดำรงตำแหน่ง ผู้บัญชาการทหารเรือแทนพลเรือเอก ไกรสร จันทร์สุวานิชย์ ที่จะเกษียณอายุราชการในวันที่ 30 กันยายน พ.ศ. 2558 โดยเริ่มดำรงตำแหน่งในวันที่ 1 ตุลาคม พ.ศ. 2558
ซึ่งในขณะนั้นมี พลเรือเอก ณรงค์พล ณ บางช้าง ผู้ช่วยผู้บัญชาการทหารเรือ เป็นตัวเต็งที่จะได้รับตำแหน่งผู้บัญชาการทหารเรือ แต่ท้ายที่สุด พลเรือเอก ณะ ได้รับแต่งตั้งให้เป็นผู้บัญชาการทหารเรือ ส่วนพลเรือเอก ณรงค์พล ได้รับแต่งตั้งเป็นรองผู้บัญชาการทหารเรือ
โจ ไบเดิน
โจเซฟ โรบิเนตต์ ไบเดิน จูเนียร์ (Joseph Robinette Biden, Jr.; เกิด 20 พฤศจิกายน พ.ศ. 2485) หรือ โจ ไบเดิน นักการเมืองชาวอเมริกัน เป็นประธานาธิบดีสหรัฐอเมริกาคนปัจจุบัน อดีตรองประธานาธิบดีสหรัฐอเมริกา คนที่ 47 และอดีตสมาชิกวุฒิสภาสหรัฐจากรัฐเดลาแวร์ สังกัดพรรคเดโมแครต เจ็ดสมัยติดต่อกัน
อาคารกีฬาบลายธ์
ในปี ค.ศ. 1960 สนามกีฬาแห่งนี้เป็นสนามกีฬาหลักของกีฬาโอลิมปิกฤดูหนาว 1960 ที่อเมริกาเป็นเจ้าภาพ
โจ ไบเดิน
ไบเดินเกิดที่เมืองสแครนตัน ในรัฐเพนซิลเวเนีย และอาศัยอยู่ที่เมืองนี้จนอายุได้ 10 ขวบจึงได้ย้ายมาอยู่ที่เมืองเดลาแวร์จวบจนปัจจุบัน เขาได้เริ่มศึกษาที่มหาวิทยาลัยเดลาแวร์ และได้รับปริญญาด้านกฎหมายจากมหาวิทยาลัยซีราคิวส์ ในปี พ.ศ. 2511 ไบเดินประกอบอาชีพเป็นทนายความตั้งแต่ปี 2512 และได้รับเลือกให้เป็นหนึ่งในคณะลูกขุนเมื่อปี 2513 ไบเดินเข้ามารับตำแหน่งสมาชิกวุฒิสภาครั้งแรกในปี 2515 โดยการเลือกตั้ง ทำให้กลายเป็นสมาชิกวุฒิสภาที่อายุน้อยที่สุดเป็นอันดับ 5 ที่ได้เข้ามารับตำแหน่งในประวัติศาสตร์การเมืองสหรัฐ โดยมีอายุเพียง 29 ปี ในสมัยแรก จากนั้น เขาก็ชนะการเลือกตั้งอีกครั้งในปี 2521, 2527, 2533, 2539 และ 2545 นับว่าเป็นสมาชิกวุฒิสภาที่ครองตำแหน่งมานานที่สุดเป็นอันดับ 6 ในประวัติศาสตร์อีกด้วย
ไบเดินเป็นสมาชิกของคณะกรรมาธิการความสัมพันธ์ต่างประเทศมายาวนานจนเป็นประธานของคณะกรรมการชุดนี้ ศิลปะการเจรจาของเขาเคยนำมาซึ่งความช่วยเหลือทางการทหารของสหรัฐและการเข้าแทรกแซงในสงครามบอสเนีย เขาออกเสียงสนับสนุนนโยบายการแก้ปัญหาสงครามอิรัก แต่ต่อมาได้ประกาศจุดยืนว่าอยากให้มีการเปลี่ยนแปลงยุทธศาสตร์ดังกล่าว นอกจากนั้น ไบเดินยังได้ดำรงตำแหน่งประธานของคณะกรรมาธิการศาลยุติธรรมสำหรับสมาชิกวุฒิสภาอีกด้วย โดยมีส่วนในเรื่องของยาเสพติด อาชญากรรม การป้องกันภัย และสิทธิพลเมือง และยังเป็นแกนนำในการเสนอกฎหมายว่าด้วยการควบคุมอาชญากรรมการใช้ความรุนแรงและการบีบบังคับ และกฎหมายว่าด้วยการคุกคามสตรี